Na osnovu člana 124 Zakona o lokalnoj samoupravi (“Službeni list CG”, br. 2/18, 34/19 i 38/20), člana 38 stav 1 Statuta opštine Nikšić ("Službeni list CG-Opštinski propisi", broj 31/18), Skupština opštine Nikšić, na sjednici održanoj \_\_\_\_\_\_2021.godine, donijela je

O D L U K U

o određivanju vršiteljke dužnosti sekretarke Skupštine opštine Nikšić

 Ivana Šljukić, diplomirana pravnica određuje se za vršiteljku dužnosti sekretarke Skupštine opštine Nikšić, do imenovanja sekretara Skupštine, a najduže do šest mjeseci.

 Ova odluka stupa na snagu danom donošenja i objaviće se u "Službenom listu Crne Gore-Opštinski propisi".

Broj:01-030-

Nikšić\_\_\_\_\_\_2021.godine

SKUPŠTINA OPŠTINE NIKŠIĆ

 P r e d s j e d n i k

 Nemanja Vuković,s.r.

O b r a z l o ž e nj e

 Pravni osnov

 Pravni osnov za donošenje ove odluke sadržan je u članu 124 Zakona o lokalnoj samoupravi (“Službeni list CG”, br. 2/18, 34/19 i 38/20), kojim je, između ostalog, propisano da se, u slučaju prestanka mandata licu koje vrši poslove visokog rukovodnog kadra, može odrediti vršilac dužnosti do imenovanja, odnosno postavljenja u skladu sa Zakonom, a najduže do šest mjeseci, da vršioca dužnosti određuje organ nadležan za imenovanje, odnosno postavljenje lica koje vrši poslove visokog rukovodnog kadra i da se odredbe st. 1 do 6 ovog člana shodno primjenjuju i na određivanje vršioca dužnosti i njegova ovlašćenja, kao i na prava, obaveze i odgovornosti sekretara Skupštine i rukovodioca javnih službi.

 Članom 38 stav 1 Statuta opštine Nikšić ("Službeni list CG-Opštinski propisi", broj 31/18), propisano je da Skupština u vršenju poslova iz svoje nadležnosti donosi Statut, Poslovnik, odluke, rješenja i druge akte.

 Skupština opštine, na sjednici od 7.05.2021.godine, konstatovala je prestanak mandata dosadašnjoj sekretarki Skupštine, po sili zakona, čime se ukazala potreba i stvorili uslovi za popunu mjesta sekretara Skupštine.

 S obzirom, da je Zakonom o lokalnoj samoupravi propisano da se popuna radnog mjesta iz kategorije visoki rukovodni kadar vrši na osnovu javnog konkursa i da podliježe provjeri kompetencija, znanja i sposobnosti (testiranje, strukturirani intervju, ocjenjivanje na osnovu propisanih kriterijuma) što zahtijeva duži vremenski period, a imajući u vidu da novoizabranoj Skupštini i Službi za skupštinske poslove u narednom periodu, predstoje neodložni poslovi, koje obavlja i kojima koordinira sekretar Skupštine, to je predsjednik Skupštine saglasno članu 50 stav 3 Zakona o lokalnoj samoupravi predložio Skupštini da za vršioca dužnosti sekretara Skupštine odredi Ivanu Šljukić, dipl. pravnicu, koja ispunjava uslove propisane zakonom, do izbora sekretara Skupštine, u skladu sa zakonom.

 Predsjednik

 Nemanja Vuković,s.r.